  Наталья Тетерина Удмуртиысь йӧскалык лыдӟетъюртэн юнматэм «Арлэн кузьмасез» («Даритель года») пусэн туэ ньыль муртэ данъязы. Соос пӧлын книга кузьмасьёс но лыдӟиськоннилы ужрадъёссэс ортчытыны юрттӥсьёс. Сӥё-дано пусъён ужрад Йӧскалык лыдӟетъюртлы 100 ар тырмонлы но Лыдӟиськонниослэн огъяросси нуналзылы сӥзем ужрад улсын 23-тӥ куартолэзе ортчиз. Кызьы шуиз ивортодэтъя «Удмуртия» агентстволэн корреспондентэзлы Йӧскалык лыдӟетъюртлэн кивалтӥсезлэн воштӥсез Анна Семёнова, дано пусэз туэ басьтӥзы кылосбур тодосъя кандидат Александр Шкляев, элькун тӧролэн кенешчиез Наталья Сударикова, Ижкарлэн но Удмуртилэн митрополитэз Викторин но ӟечлэсьтӥсь Рамиль Гайнуллин. Александр Григорьевич Шкляев пусъемын туэ асьмелэн, Наталья Алексеевна Сударикова, кудӥзлы луыса асьмелэн зэм ик кутӥськиз библиотека ужпум сярысь кат элькунамы. Владыка Викторин пусйиське, малы ке шуоно соин но ми туж трос аръёс ӵош ужаськом Анна Семёнова, Удмуртиысь йӧскалык лыдӟетъюртлэн кивалтӥсезлэн воштӥсезСолэн кылъёсызъя, Йӧскалык лыдӟетъюрт Удмуртиысь митрополитэн ӵош югдытонъя бадӟым православной конференциос, литературая православной пумиськонъёс но мукет ужрадъёс радъяло. Нош Рамиль Гайнуллин Сукыръёслэн но ляб адӟисьёслэн лыдӟетъюртсылы бадӟым юрттэт сётэ. Со милям сыӵе юрттӥсь адями, кудӥз сукыръёслы но ляб адӟись муртъёслы туж трос журналъёс но выписывать каре, кыӵе ке шудонъёс но со басьтэ. Басьтэ гинэ ӧвӧл, со ачиз кылдытыса, лэсьтыса милемлы сое кузьма Анна Семёнова, Удмуртиысь йӧскалык лыдӟетъюртлэн кивалтӥсезлэн воштӥсезТодэ вайытом, Йӧскалык лыдӟетъюртлы 100 ар тырмонлы сӥзем ужрадын элькун Кивалтэтлэн Зоя Богомолова нимо премиеныз Йӧскалык лыдӟетъюрт но Сюмси ёрос лыдӟиськонни пусъемын вал. Кык адями «Дано лыдӟись» нимез басьтӥз. Со сяна, пумиськонлэн сӥё-дано люкетэз кутскытозь «Удмуртгражданпроект» элькун лыдӟиськоннилэн выльдэм вылтусыныз но пуштросэныз тодматӥз. Тегъёс: Ижкар лыдӟиськонни Удмуртия Мерлык ечужъёс лыдетъюрт Йӧскалыклыдӟетъюрт  